
המבקש רשום לתכנית מחיר למשתכן של משרד השיכון. מבוקש לקבל פרטים על אופן ביצוע ההגרלות בתכנית "מחיר למשתכן" ובתכנית "מחיר למשתפר" באילת לגבי דירות ברובעים 6,11 ו-
. 2, לרבות דירות צמודות קרקע. ההרשמה להגרלות אלו התקיימה בחודש אוקטובר 2019 בעיקר ולמיטב ידיעת המבקש נסגרה ביום 24.10.19
מבלי לגרוע מהמבוקש לעיל, מבוקש לדעת מי ביצעו את ההגרלה, מי פיקחו על ההגרלה, האם נערך פרוטוקול - וככל שכן מבוקש לקבלו.
מבוקש גם לדעת באיזו אופן עיריית אילת הייתה מעורבת בהגרלות ובכלל זה גופים מטעם העירייה לרבות חברות ובפרט החברה הכלכלית של עיריית אילת בשים לב כי למיטב ידיעת הח"מ -
בתו של יו"ר החברה הכלכלית, מר אבי כהן זכתה במקום הראשון בהגרלות אלו.
המבקש בדעה כי ההגרלה לא נוהלה בניכיון כפיים ובשקיפות ועל כן גם פנה לעיריית אילת בפנייה דומה אך נענה (בתמצית) כי עליו להפנות את הבקשה ל"משרדי הממשלה הרלוונטיים".

תשובת המשרד:
באתר האינטרנט של הגרלות מחיר למשתכן, ניתן למצוא את פרוטוקול ההגרלה שפורסם לציבור .
בקשתך לקבל הפרוטוקול המלא נדחית לפי סעיף 9(א)(3) לחוק חופש המידע התשנ"ח-1998 "מידע שגילויו מהווה פגיעה בפרטיות, כמשמעותה בחוק הגנת הפרטיות, תשמ"א-1981".

ניהול ההגרלות מבוצע בידי חברי צוות ההגרלות, המפורטים בתקנון הגרלות מחיר למשתכן:
https://www.gov.il/he/Departments/policies/takanon_mechir_lamishtaken

עוד נציין, כי לעירייה אין כל נגיעה בביצוע ההגרלות.

